«O‘zbekiston temir yo‘llari» aksiyadorlik jamiyati yangi yo‘nalishlarda poyezdlar qatnovini yo‘lga qo‘ymoqda. «O‘ztemiryo‘lyo‘lovchi» AJ xabariga ko‘ra, 2021 yilning 15 fevral kunidan boshlab, «Andijon – Nukus – Andijon» yo‘nalishida 658/657-sonli, 2021 yilning 18 fevraldan boshlab, «Termiz – Xiva – Termiz» yo‘nalishida 684/683-sonli yo‘lovchi poyezdlari qatnovi boshlanadi. Shu munosabat bilan joriy yilda bir qator yo‘nalishlarda harakatlanadigan poyezdlarning harakat jadvaliga o‘zgartirish kiritiladi: 14 fevraldan, 93-sonli «Andijon – Toshkent»;   17 fevraldan, 84/83-sonli «Toshkent – Termiz – Toshkent»;   19 fevraldan, 656-sonli «Andijon – Xiva»;   20 fevraldan, 6434-sonli «Urganch – Pitnak»;   21 fevraldan, 398-sonli «Andijon – Xiva». Qo‘shimcha ma’lumotni Toshkent shahridagi 1005 qisqa telefon raqami, joylardagi temir yo‘l kassalari hamda ma’lumotlar byurosidan bilib olish mumkin ekani aytiladi.